
PASLAUGŲ VIEŠOJO PIRKIMO-PARDAVIMO SUTARTIS NR.

I. SPECIALIOJI DALIS

2026 m. sausio    d.

Šiauliai
Lietuvos kariuomenės Lietuvos didžiojo etmono Jono Karolio Chodkevičiaus pėstininkų brigados „Žemaitija“ Kunigaikščio Margirio pėstininkų batalionas atstovaujamas bataliono vado plk. ltn. Tomo Matijošaičio, veikiančio pagal Lietuvos kariuomenės Motorizuotosios pėstininkų brigados ,,Žemaitija“ Kunigaikščio Margirio pėstininkų bataliono nuostatus, patvirtintus Krašto apsaugos ministro 2020 m. vasario 5 d. įsakymu Nr. V-96  (toliau – Pirkėjas) ir                                 (toliau – Teikėjas), toliau kartu šioje paslaugų pirkimo-pardavimo sutartyje vadinami „Šalimis“, o kiekvienas atskirai – „Šalimi“, vadovaudamosi Lietuvos Respublikos viešųjų pirkimų įstatymu sudarė šią paslaugų pirkimo-pardavimo sutartį, toliau vadinamą „Sutartimi“, ir susitarė dėl toliau išvardintų sąlygų
	1. Sutarties objektas

Teikėjas teikia, o Pirkėjas perka keleivinio mikroautobuso, bendroji masė iki 3,5 tonų  nuomos be vairuotojo paslaugas (toliau – Paslaugos), atitinkančias Sutarties priede Nr. 1 ,,Paslaugų įkainių ir techninių specifikacijų lentelė“ (toliau – Sutarties priedas Nr. 1).

	2. Sutarties kaina/prekių įkainiai/kainodaros taisyklės

2.1. Paslaugų įkainiai nurodyti Sutarties priede Nr. 1.

2.2. Paslaugų įkainiams taikomos Sutarties bendrosios dalies 2.2 ir 2.4 punktuose nurodytos sąlygos.
2.3. Sutarties bendra vertė –             Eur su PVM. 

2.4. Sutarčiai taikoma fiksuoto įkainio kainodara.
2.5. Pirkėjas neįsipareigoja įsigyti paslaugų už visą sutarties 2.3. punktą nurodytą sutarties vertę.
2.6. Nuomininkas neįsipareigoja nuomotis visų automobilių visą sutarties laiką.

	3. Paslaugų teikimo vieta, terminas ir sąlygos 
3.1. Paslaugos teikimo vieta – Lietuvos Respublikos teritorija, ES, NATO.
3.1.1. nuomojamos transporto priemonės turi būti pristatytos adresu: Pakruojo g. 51, Šiauliai, per 24 val. nuo paslaugų teikimo trukmės pradžios. 
3.2. Paslaugų tiekimo trukmė – nuo 2026 m. sausio 22 d. iki 2027 m. sausio 5 d.
3.3. Automobilių priėmimas  – perdavimas įforminamas pasirašant perdavimo – priėmimo aktą (toliau – Sutarties priedas Nr. 2).

3.4. Teikėjas įsipareigoja:

3.4.1. užtikrinti, kad perdavimo metu automobiliai būtų pilnai parengti eksploatacijai (užpildyti visais eksploatacijai reikalingais skysčiais, tepalais), sukomplektuoti pagal Lietuvos Respublikos galiojančias Kelių eismo taisykles. Automobilių Valstybinė techninė apžiūra turi galioti visam transporto priemonių nuomos paslaugų terminui;

3.4.2. pagal sudarytą grafiką teikti automobiliams techninės priežiūros paslaugas (tepalų/skysčių keitimas/papildymas), kurios leistų užtikrinti saugų jų eksploatavimą; 
3.5. Pirkėjas įsipareigoja:
3.5.1. eksploatuoti automobilius vadovaujantis LR saugaus kelių eismo taisyklėmis;

3.5.2. nepalikti automobiliuose raktelių, bei registracijos dokumentus.

	4. Apmokėjimo tvarka

4.1. Avansinis mokėjimas nenumatytas.
4.2. Už paslaugas atsiskaitoma Sutarties bendrosios dalies 4.1. p. nustatyta tvarka.

4.3. Vykdant Sutartį, PVM sąskaitos faktūros turi būti teikiamos naudojantis informacinės sistemos „E. sąskaita“ priemonėmis, nurodant Pirkėją, Mokėtoją, Gavėją (jeigu sutartyje yra numatytas Gavėjas) Sutarties numerį ir datą. Jeigu Teikėjas nepateikia sąskaitos informacinės sistemos „SABIS“ priemonėmis, Mokėtojas neatlieka mokėjimo.

4.4. Sąskaita Pirkėjui pateikiama ne vėliau nei paskutinę einamojo mėnesio dieną.

	5. Pirkėjo teisė vienašališkai nutraukti Sutartį 
5.1. Vienašalio Sutarties nutraukimo atvejai numatyti Sutarties bendrosios dalies 9.2 punkte.

	6. Paslaugų kokybė 

6.1. Paslaugų kokybė privalo atitikti Sutartyje ir jos prieduose nustatytus reikalavimus.

	7. Garantiniai įsipareigojimai
7.1. Transporto priemonės neatitinkančios Sutarties priede Nr. 1 nurodytų reikalavimų, privalo būti pakeistos į atitinkančias transporto priemones Sutarties priede Nr. 1 nustatytus reikalavimus, ne vėliau nei per 24 val. nuo pranešimo išsiuntimo Sutarties specialiosios dalies 9.4. punkte Pirkėjo nurodytais kontaktais.
7.2. Teikėjas garantuoja nuomos objektų kokybę visą nuomos terminą.

	8. Papildomas prievolių įvykdymo užtikrinimas

8.1. Sutarties įvykdymui užtikrinti draudimo Teikėjo laidavimo rašto arba banko garantijos nebus reikalaujama.

	9. Kitos sąlygos

9.1. Sutarties bendrosios dalies 11.1 punkte nurodytų Šalių iš anksto sutartų minimalių nuostolių dydis yra – 0,2 %.
9.2. Sutarties bendrosios dalies 11.2 punkte nurodytų Šalių iš anksto sutartų minimalių nuostolių dydis yra – 7 %.
9.3. Sutarties bendrosios dalies 11.3 punkte nurodytų Šalių iš anksto sutartų minimalių nuostolių dydis yra – 0,2 %. 

9.4. Sutarties bendrosios dalies 11.4 punkte nurodytų Šalių iš anksto sutartų minimalių nuostolių dydis yra 7 % nuo Sutarties  bendros pasiūlymo kainos be PVM.
9.5. Sutarties bendrosios dalies 11.5 punkte nurodytų Šalių iš anksto sutartų minimalių nuostolių dydis yra 50,00 Eur be PVM.
9.6. Nenugalimos jėgos aplinkybių trukmė – 14 dienų, taikant Sutarties bendrosios dalies 9.1.2 punkto sąlygas.
9.7. Pardavėjas šiai Sutarčiai vykdyti pasitelks subtiekėją (-us): (nurodomas subtiekėjo (-ų) pavadinimas). Subtiekėjo (-jų) keitimo tvarka nurodyta Sutarties bendrosios dalies 15.9 punkte. arba Pardavėjas šiai Sutarčiai vykdyti subtiekėjo (-ų) nepasitelks (jei subtiekėjas nebus pasitelktas).
9.8. Teikėjo atstovas (ai) – 

9.9. Pirkėjo atstovas (ai) – Svajūnas Bakanauskas, svajunas.bakanauskas@mil.lt +37067719913
9.10. Sutarties priedai: Priedas Nr. 1 „Nuomos įkainių ir techninių specifikacijų lentelė“.

9.11. Asmuo, atsakingas už Sutarties ir jos pakeitimų paskelbimą – Erika Mickutė                                 

	10. Sutarties galiojimas 

10.1. Sutartis galioja iki 2027 m. sausio 5 d., o finansinių įsipareigojimų atžvilgiu – iki visiško jų įvykdymo.

10.2. Sutarties pratęsimas – nenumatomas.

	11. Pirkėjo rekvizitai

Lietuvos kariuomenės 

Lietuvos didžiojo etmono Jono Karolio Chodkevičiaus pėstininkų brigados „Žemaitija“ 

Kunigaikščio Margirio pėstininkų batalionas 

Kodas: 304856048

PVM kodas: LT887326716

Adresas: Pakruojo g. 51, LT-76139 Šiauliai, Lietuva.

	12. Teikėjo rekvizitai

įm/k  

PVM kodas 

Adresas: 

Bankas 

a/s 

Tel. 

	13. Mokėtojo rekvizitai 
Lietuvos kariuomenė

Įm. kodas 188732677

Šv. Ignoto 8 LT-01144 Vilnius

Bankas AB SWEDBANK

A.s. LT48 7300 0100 0246 0179

A. V. 

PASLAUGŲ ĮKAINIŲ IR TECHNINIŲ SPECIFIKACIJŲ LENTELĖ
	Eil. Nr.
	Pavadinimas
	Mato vnt.
	Įkainis            1 mėn/ Eur be PVM
	Aprašymas (techninė specifikacija)

	
	
	
	
	1. Pirkimo objekto paskirtis:

Keleivinio mikroautobuso nuoma be vairuotojo.

2. Privalomieji reikalavimai:

2.1. Mikroautobusas (toliau – automobilis) privalo būti pagamintas ne seniau kaip 2020 metais. Automobilis privalo būti M1 klasės.

2.2. Kėbulas:
2.2.1. keleivinis, ne mažiau 7 sėdimų vietų keleiviams ir 1 sėdimoji vieta vairuotojui;
2.2.2. pilnai įstiklintas keleivių salonas, keleivių skyriaus stiklai tamsinti;
2.2.3. bendras automobilio ilgis ne mažiau nei 5 m, aukštis ne daugiau nei 2 m;
2.2.4. vairas kairėje pusėje.
2.3. Variklis:
2.3.1. dyzelinis, kuris turi atitikti ne mažiau Euro 6 emisijos reikalavimus.

2.3.2. variklio galingumas ne mažesnis nei 88 kW;

2.3.3. vidutinės gamintojo deklaruojamos kuro sąnaudos ne didesnės nei 10 l šimtui km.

2.4. Saugumas:
2.4.1. gamyklinė automobilio apsaugos priemonė – signalizacija su centriniu durų užraktu bei distanciniu valdymu;

2.4.2. saugos diržai visoms sėdimoms vietoms. 

2.5. Įranga:
2.5.1. elektra valdomi langų stiklų kėlikliai priekyje;
2.5.2. elektra valdomi ir šildomi galinio vaizdo išorės veidrodėliai;
2.5.3. oro kondicionierius arba salono klimato kontrolė, papildomi ortakiai keleivių skyriuje;
2.5.4. gamyklinė audiosistema (radijo imtuvas, antena, garsiakalbiai);
2.5.5. reguliuojama vairo padėtis;

2.5.6. autopilotas;
2.5.7. galiniai parkavimosi jutikliai ar galinio vaizdo kamera;
2.5.8. bluetooth laisvų rankų įranga;
2.5.9. vaistinėlė, gesintuvas, avarinis ženklas, šviesą atspindinti liemenė, ratų keitimo įrankių komplektas, atsarginis ratas arba pradurtos padangos remonto komplektas;
2.5.10. apsaugos sistema atitinkanti draudimo reikalavimus;
2.5.11. automobilis turi būti techniškai tvarkingas, su galiojančia technine apžiūra.
2.6. Spalva:
2.6.1. visos išskyrus baltą ir raudoną;
2.6.2. rekomenduotina tamsi.

2.7. Automobilio gedimo / avarijos atveju, kai dėl techninės būklės, automobiliu toliau naudotis nėra galimybės, paslaugos teikėjas savo lėšomis organizuoja automobilio transportavimą iš gedimo / avarijos vietos į remonto vietą, ir keleivių transportavimą iš gedimo / avarijos vietos į pirkėjo dislokacijos vietą arba į artimiausią miestą, įvykiui įvykus užsienio šalyse. Transportavimo paslaugos Lietuvos teritorijoje suteikiamos ne ilgiau kaip per 2 val. nuo pranešimo apie poreikio pateikimo momento ir ne ilgiau kaip per 6 val. užsienio šalyse.
2.8. Jei dėl techninės priežiūros ar automobilio gedimo, paslaugos naudotojas negali naudotis automobiliu ilgiau kaip 6 val., paslaugos tiekėjas suteikia naudotojui analogišką pakaitinį automobilį.

2.9. Paslaugos tiekėjas užtikrina automobilio einamąją techninę priežiūrą, tepalų ar/ir skysčių pakeitimą ar/ir papildymą (išskyrus degalus, AdBlue), padangų keitimą ir kitą reikalingą priežiūrą, taip pat atlieka reikiamus remonto darbus. Techninės priežiūros ir remonto darbai privalo būti atliekami Šiaulių miesto teritorijoje. Jei darbai atliekami ne Šiaulių miesto teritorijoje, tuomet automobilio transportavimą paslaugos tiekėjas vykdo savo sąskaita.

2.10. Paslaugos teikėjas užtikrina automobilio išorės plovimą ne rečiau kaip 2 kartus per mėnesį, automobilio salono valymą ne rečiau kaip 2 kartus per mėnesį. Langų skysčio papildymą (ne mažiau kaip 5 l) mėnesiui. Langų skystis privalo atitikti vyraujančią lauko temperatūrą. Langų skystis tiekiamas gamyklos gamintojos taroje, su visa reikiama informacija apie langų skystį.
2.11. Automobilis privalo būti draustas „Kasko“ draudimu, su nuline išskaita (franšize), galimi nuostoliai, atsiradę dėl transporto priemonės vidaus ir išorės apgadinimo, padaryto paslaugos naudotojo, yra paslaugos teikėjo rizika ir nėra kompensuojami.

3. Garantiniai reikalavimai:

—

4. Papildoma informacija:

4.1. planuojama vidutinė mėnesio rida – 3000 km;
4.2. automobilis bus naudojamas Lietuvos Respublikos, ES ir NATO valstybių teritorijose;
4.3. nuomotam automobiliui netaikomi vairuotojų kiekio ir kilometražo apribojimai;
4.4. teikėjas, savo sąskaita ir rizika, nuomojamą automobilį pristato / pasiima į/iš paslaugos pirkėjo, į/iš su pirkėju iš anksto sutartą vietą ir laiką.


	
	Keleivinio mikroautobuso, bendroji masė iki 3,5 tonų, nuoma be vairuotojo.
	2 vnt.

A. V. 

PASLAUGŲ perdavimo – priėmimo AKTAS 

2026 m.                  d.

Šiauliai
(vieta)

	Paslaugų pavadinimas
	
	Sutarties data, numeris
	

	Tiekėjas
	
	Apskaitos dokumento 

data, numeris
	


	Eil. Nr.
	Paslaugų pavadinimas
	Kiekis
	Vieneto vertė Eur. Su 

PVM
	Rida

	1.
	Keleivinis mikroautobusas

(automobilio markė, gam. metai, valst. Nr.)
	1
	
	

	2.
	Keleivinis mikroautobusas

(automobilio markė, gam. metai, valst. Nr.)
	1
	
	


PASLAUGAS PRIĖMĖ:                                                     

PASLAUGAS SUTEIKĖ:
 

PASLAUGŲ PIRKIMO-PARDAVIMO SUTARTIS NR.

II. BENDROJI DALIS

1. Sąvokos

1.1. Šioje sutartyje naudojamos pagrindinės sąvokos:

1.1.1. Sutartis – šios paslaugų pirkimo–pardavimo sutarties bendroji ir specialioji dalys, paslaugų pirkimo–pardavimo sutarties priedai. 

1.1.2. Sutarties Šalys - Pirkėjas ir Teikėjas:

1.1.2.1. Pirkėjas – tai Sutarties šalis, kurios rekvizitai nurodyti Sutartyje, perkantis Paslaugas šioje Sutartyje nurodytomis sąlygomis;

1.1.2.2. Teikėjas – tai Sutarties šalis, kurios rekvizitai nurodyti Sutartyje, suteikiantis Paslaugas šioje Sutartyje nurodytomis sąlygomis.

1.1.3. Tretysis asmuo – tai bet kuris fizinis ar juridinis asmuo (taip pat valstybė, valstybės institucijos, savivaldybė, savivaldybės institucijos), kuris nėra šios Sutarties šalis.

1.1.4. Licencijos - visos reikalingos licencijos, patentai ir/arba leidimai būtini Sutarties vykdymui.
1.1.5. Sutarties objektas - paslaugos ir su jų teikimu susijusios prekės, dėl kurių Sutarties šalys susitarė Sutarties specialiojoje dalyje ir kurios atitinka Pirkėjo nustatytus reikalavimus.
1.1.6. Šalių iš anksto sutarti minimalūs nuostoliai – tai Sutarties nustatyta arba Sutartyje nustatyta tvarka apskaičiuota ir neginčijama pinigų suma, kurią Teikėjas įsipareigoja sumokėti Pirkėjui, jeigu prievolė neįvykdyta arba netinkamai įvykdyta.

1.1.7. Kainodaros taisyklės – sutartyje nustatyta kaina ar sutarties kainos apskaičiavimo bei kainos koregavimo taisyklės.

1.1.8. Prekės – paslaugų teikimui naudojamos, kartu su paslaugomis perkamos prekės arba prekės, kurios yra sukuriamos, teikiant paslaugas.

1.1.9. Prekių siunta – tai vienu metu pristatomų prekių kiekis.

1.1.10. Prekių partija – tai iš tos pačios medžiagos partijos pagamintų prekių siuntos.

1.1.11. Medžiagų partija – tam tikras medžiagos kiekis, pagamintas iš tų pačių žaliavų, gautų iš to paties Teikėjo pagal tą pačią technologiją, tomis pačiomis sąlygomis. Nustatytos medžiagos partijos kokybę patvirtinančiu įrodymu laikomas atitikties įvertinimo pažymėjimas arba sertifikatas.

1.2. Šalių iš anksto sutartų minimalių nuostolių skaičiavimas pradedamas kitą dieną po paskutinės pagal Sutartį įsipareigojimų įvykdymo termino dienos ir baigiamas Sutarties šaliai įvykdžius įsipareigojimus (paskutinė skaičiavimo diena yra laikoma įsipareigojimų įvykdymo diena).
1.3. Sutarties dalių ir straipsnių pavadinimai yra naudojami tik nuorodų patogumui, ir aiškinant Sutartį gali būti naudojami tik kaip papildoma priemonė.

1.4. Jeigu Sutartyje nenustatyta kitaip, Sutarties trukmė ir kiti terminai yra skaičiuojami kalendorinėmis dienomis. 

1.5. Jeigu mokėjimų ar prievolių įvykdymo terminas sutampa su oficialių švenčių ir ne darbo diena Lietuvos Respublikoje, tai pagal Sutartį prievolės įvykdymo ir mokėjimų terminas yra po to einanti darbo diena. 

1.6. Sutartyje, kur reikalauja kontekstas, žodžiai pateikti vienaskaitoje, gali turėti daugiskaitos prasmę ir atvirkščiai.

1.7. Tais atvejais, kai tam tikra prasmė yra skirtinga tarp nurodytosios žodžiais ir nurodytosios skaičiais, vadovaujamasi žodine prasme.

2. Sutarties kaina/paslaugų įkainiai/kainodaros taisyklės

2.1. Sutarties kaina/įkainiai - pinigų suma, kurią Pirkėjas Sutartyje nustatyta tvarka ir terminais įsipareigoja sumokėti Teikėjui.

2.2. Sutarties kaina/įkainiai yra pastovūs ir nekeičiami visą sutarties galiojimo laikotarpį, išskyrus atvejus, kai po Sutarties pasirašymo keičiasi paslaugoms ir su jų teikimu susijusioms prekėms taikomas PVM tarifas. Perskaičiuota kaina/įkainiai įforminami raštišku Šalių susitarimu ir taikomi toms paslaugoms ir su jų teikimu susijusioms prekėms, kurios bus suteiktos po tokio Šalių pasirašyto susitarimo įsigaliojimo dienos.
2.3. Paslaugų įkainiai keičiami vadovaujantis Sutarties priede nustatytomis kainodaros taisyklėmis Perskaičiuoti įkainiai įforminami raštišku Šalių susitarimu ir taikomi prekėms, kurios pristatomos po tokio Šalių pasirašyto susitarimo įsigaliojimo dienos (jei spec. dalyje nurodyta, kad ši sąlyga taikoma).

2.4. Į Sutarties kainą turi būti įskaičiuota paslaugų kaina, visos su paslaugų teikimu susijusios išlaidos ir mokesčiai. Į paslaugų įkainius turi būti įskaičiuotos visos su paslaugų teikimu susijusios išlaidos ir mokesčiai (taikoma, jeigu sutartyje nėra nurodoma Sutarties kaina). Teikėjas į Sutarties kainą/paslaugų įkainius privalo įskaičiuoti visas su paslaugų teikimu susijusias išlaidas, įskaitant, bet neapsiribojant:

2.4.1. logistikos (transportavimo) išlaidas;

2.4.2. pakavimo, pakrovimo, tranzito, iškrovimo, išpakavimo, tikrinimo, draudimo ir kitas su paslaugų teikimu susijusias išlaidas;

2.4.3. visas su dokumentų, kurių reikalauja Pirkėjas, rengimu ir pateikimu susijusias išlaidas;

2.4.4. susijusios su paslaugų teikimui reikalingų priemonių, įrankių, įrangos, technikos įsigijimu ar nuoma, bei šiame punkte minimos įrangos, technikos priemonių eksploatacinės išlaidos; 

2.4.5. naudojimo ir priežiūros instrukcijų, numatytų Techninėje specifikacijoje, pateikimo išlaidas;

2.4.6. garantinio remonto išlaidos.

2.5. Užsienio valiutų kursų svyravimo, gamintojų kainų keitimo rizika tenka Teikėjui.

3. Paslaugų teikimo terminai ir sąlygos

3.1. Paslaugos teikiamos Sutarties specialiojoje dalyje (arba Sutarties priede (-uose)) numatytais terminais ir tvarka.

3.2. Paslaugas Teikėjas teikia savo rizika be papildomo apmokėjimo. Tinkamai suteiktos paslaugos perduodamos – priimamos abiem Šalims pasirašius perdavimo-priėmimo aktą, kuris pasirašomas tik tuo atveju, jeigu paslaugos suteiktos kokybiškai ir atitinka Sutartyje ir jos priede (-uose) joms nustatytus reikalavimus (jeigu pasirašomas). Kai suteiktos paslaugos yra kokybiškos ir atitinka Sutartyje ir jos priede (-uose) joms nustatytus reikalavimus (jeigu pasirašomas) priėmimo-perdavimo aktas turi būti pasirašomas ne vėliau kaip per 30 dienų.

4. Mokėjimo terminai ir sąlygos

4.1. Teikėjui sumokama, kai sutarties objektas, atitinkantis Sutartyje ir jos priede (-uose) nustatytus reikalavimus, perduodamas Pirkėjui, abiems Šalims pasirašius perdavimo - priėmimo aktą (jeigu pasirašomas), per 30 (trisdešimt) dienų nuo perdavimo-priėmimo akto pasirašymo (jeigu pasirašomas) ir sąskaitos gavimo dienos (sąskaita faktūra taip pat turi būti išsiųsta ir elektroninėmis priemonėmis). Jei nustatomos kitokios apmokėjimo sąlygos, jos turi būti nustatytos sutarties specialioje dalyje. Pirkėjui vėluojant atsiskaityti šiame punkte numatytu terminu, Pirkėjas, Teikėjui pareikalavus (ne vėliau kaip per 30 (trisdešimt) dienų nuo pareikalavimo gavimo), moka palūkanas pagal Lietuvos Respublikos mokėjimų, atliekamų pagal komercines sutartis, vėlavimo prevencijos įstatymą.

4.2. Jeigu už paslaugas bus mokamas Sutarties specialiojoje dalyje nurodyto dydžio avansas, Teikėjas įsipareigoja per 5 (penkias) darbo dienas nuo pranešimo gavimo dienos pateikti Pirkėjo sumokamo avanso sumai, avansinio apmokėjimo banko garantiją arba draudimo Teikėjo laidavimo raštą (kuri/-is galiotų 2 (du) mėnesius ilgiau nei paslaugų suteikimo terminas) ir avansinio mokėjimo sąskaitą. Teikėjas taip pat turi pateikti patvirtinimą iš draudimo Teikėjo (apmokėjimą įrodantį dokumentą ar pan.), kad laidavimo raštas yra galiojantis (jeigu sutarties vykdymas bus užtikrintas laidavimu).
4.3. Banko garantijoje ar laidavimo rašte privalo būti įrašyta, kad garantas/laiduotojas neatšaukiamai ir besąlygiškai įsipareigoja per 14 (keturiolika) dienų nuo raštiško pranešimo, patvirtinančio Sutarties nutraukimą dėl Teikėjo kaltės, iš Pirkėjo gavimo, sumokėti Pirkėjui sumą, neviršijant laidavimo/garantijos sumos, pinigus pervedant į Pirkėjo sąskaitą. 

4.4. Negali būti nurodyta, kad garantas ar laiduotojas atsako tik už tiesioginių nuostolių atlyginimą. Negali būti įrašytos nuostatos ar sąlygos, kurios įpareigotų Pirkėją įrodyti garantiją ar laidavimo raštą išdavusiai įmonei, kad su Teikėju Sutartis nutraukta teisėtai arba kitaip leistų garantiją ar laidavimo raštą išdavusiai įmonei nemokėti (arba vilkinti mokėjimą) garantija ar laidavimu užtikrinamos (laiduojamos) sumos. 

4.5. Avansinio apmokėjimo banko garantija arba draudimo Teikėjo laidavimo raštas, neatitinkantys Sutarties bendrosios dalies 4.2-4.4. punktuose nustatytų reikalavimų, nebus priimami. Tokiu atveju bus laikoma, kad Teikėjas avansinio apmokėjimo banko garantijos arba draudimo Teikėjo laidavimo rašto Pirkėjui nepateikė ir bus atsiskaitoma pagal Sutarties bendrosios dalies 4.1 punktą.

4.6. Pirkėjas avansą sumoka per 10 (dešimt) dienų nuo avansinio apmokėjimo banko garantijos ar draudimo Teikėjo laidavimo rašto ir avansinio mokėjimo sąskaitos gavimo (jei spec. dalyje nurodyta, kad avansas bus mokamas) dienos.

4.7. Šalys turi teisę sudaryti papildomus susitarimus dėl avansinio apmokėjimo banko garantijoje arba draudimo Teikėjo laidavimo rašte numatytos sumos sumažinimo Teikėjui tinkamai įvykdžius dalį įsipareigojimų.

5. Paslaugų kokybė

5.1. Paslaugos turi atitikti Sutartyje ir jos priede (-uose) nurodytus reikalavimus. 

5.2. Pirkėjui paslaugų teikimo metu patikrinus paslaugų teikimo kokybę ir nustačius paslaugų teikimo trūkumus arba faktą, jog buvo vėluojama teikti paslaugas, paslaugos iš viso neteikiamos arba pažeidžiami kiti sutartiniai įsipareigojimai, surašomas patikrinimo aktas, kurį pasirašo Pirkėjo ir Teikėjo įgalioti atstovai (Teikėjo atstovui atsisakius tai padaryti, patikrinimo aktą pasirašo tik Pirkėjo atstovas), o Teikėjui taikoma sutartinė atsakomybė.

5.3. Tuo atveju, kai konfliktas dėl paslaugų kokybės ir jų atitikimo Sutartyje ir jos priede (-uose) nustatytiems reikalavimams negali būti išspręstas Sutarties Šalių susitarimu, Šalys turi teisę kviesti nepriklausomus ekspertus. Visas su ekspertu darbu susijusias išlaidas padengia Šalis, kurios nenaudai priimtas ekspertų sprendimas. 

5.4. Teikėjas įsipareigoja leisti Pirkėjo atstovui vykdyti paslaugų teikimo kokybės kontrolę gamybos eigoje, tikrinti pagalbines medžiagas bei žaliavas, jų pirminius įsigijimo dokumentus.

5.5. Prekių, kurios yra paslaugų teikimo rezultatas, priėmimo metu pastebėjus jų neatitikimą Sutartyje ir jos priede (-uose) nustatytiems reikalavimams, kviečiami Teikėjo atstovai, kuriems dalyvaujant surašomas aktas, prekės nepriimamos, o Teikėjui taikoma sutartinė atsakomybė (šiuo atveju sutartinė atsakomybė taikoma, jeigu prekių pristatymo terminas jau pasibaigęs) (taikoma, jeigu vykdant paslaugų sutartį perduodamos/parduodamos prekės tiesiogiai susijusios su sutarties objektu).
6. Kokybės garantija
6.1. Kokybės garantijos terminas nurodomas Sutarties specialiojoje dalyje (arba Sutarties priede).

6.2. Kokybės garantijos termino metu Teikėjas privalo ne vėliau kaip per Sutarties specialiojoje dalyje nustatytą terminą savo sąskaita vietoj prekės su trūkumais pateikti kitą analogišką prekę, kuria būtų galima naudotis prekės įsigytos pagal šią Sutartį trūkumų šalinimo laikotarpiu, atitinkančia šioje Sutartyje ir jos priede (-uose) nustatytus reikalavimus (jei spec. dalyje nurodyta, kad ši sąlyga taikoma).

6.3. Kokybės garantijos termino metu Teikėjas privalo ne vėliau kaip per Sutarties specialiojoje dalyje nustatytą terminą savo sąskaita pašalinti prekių trūkumus arba, nepavykus jų pašalinti, prekę su trūkumais savo sąskaita pakeisti nauja, atitinkančia šioje Sutartyje ir jos priede (-uose) nustatytus reikalavimus (jei spec. dalyje nurodyta, kad ši sąlyga taikoma).

6.4. Apie kokybės garantijos termino metu pastebėtus prekių trūkumus Teikėjas informuojamas raštu (faksu arba paštu). Pareikšti pretenziją dėl kokybės galima viso kokybės garantijos termino galiojimo metu.

6.5. Teikėjo pašalintų prekių trūkumų kokybės garantijos terminas skaičiuojamas nuo pašalintų prekių trūkumų perdavimo-priėmimo akto pasirašymo dienos.

6.6. Jeigu prekė pakeičiama nauja, jai suteikiamas toks pat Sutarties specialiojoje dalyje nurodytas kokybės garantijos terminas, kuris skaičiuojamas nuo naujos prekės perdavimo-priėmimo akto pasirašymo dienos.

6.7. Sutarties specialiojoje dalyje (arba Sutarties priede) nurodyta garantija netaikoma, jeigu Teikėjas įrodys, kad prekių trūkumai atsirado dėl neteisingo ar netinkamo Pirkėjo elgesio arba trečiųjų asmenų veiklos, arba nenugalimos jėgos.

7. Nenugalimos jėgos (force majeure) aplinkybės.

7.1. Šalis nėra laikoma atsakinga už bet kokių įsipareigojimų pagal šią Sutartį neįvykdymą, jeigu įrodo, kad tai įvyko dėl neįprastų aplinkybių, kurių Šalys negalėjo kontroliuoti ir protingai numatyti, bei užkirsti kelio šių aplinkybių ar jų pasekmių atsiradimui. Nenugalimos jėgos aplinkybėmis laikomos aplinkybės, nurodytos Lietuvos Respublikos civilinio kodekso 6.212 str. ir Atleidimo nuo atsakomybės esant nenugalimos jėgos (force majeure) aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840. Nustatydamos nenugalimos jėgos aplinkybes Šalys vadovaujasi Lietuvos Respublikos Vyriausybės 1997 kovo 13 d. nutarimu Nr. 222 „Dėl nenugalimos jėgos (force majeure) aplinkybes liudijančių pažymų išdavimo tvarkos patvirtinimo“ ar jį pakeičiančiais norminiais teisės aktais. Esant nenugalimos jėgos aplinkybėms Sutarties Šalys Lietuvos Respublikos teisės aktuose nustatyta tvarka yra atleidžiamos nuo atsakomybės už Sutartyje numatytų prievolių neįvykdymą, dalinį neįvykdymą arba netinkamą įvykdymą, o įsipareigojimų vykdymo terminas pratęsiamas.

7.2. Šalis, prašanti ją atleisti nuo atsakomybės, privalo pranešti kitai Šaliai raštu apie nenugalimos jėgos aplinkybes nedelsiant, bet ne vėliau kaip per 10 (dešimt) darbo dienų nuo tokių aplinkybių atsiradimo ar paaiškėjimo, pateikdama įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, taip pat pranešti galimą įsipareigojimų įvykdymo terminą. Pranešimo taip pat reikalaujama, kai išnyksta įsipareigojimų nevykdymo pagrindas.

8. Kodifikavimas 

8.1. Per 5 (penkias) dienas po Sutarties įsigaliojimo Teikėjas privalo pateikti Lietuvos kariuomenės Materialinių resursų departamento Medžiagų vadybos centro Nacionaliniam kodifikavimo biurui adresu: Savanorių pr. 8, 03116 Vilnius (informacija teikiama tel. 8 5 2 785 252) pasirašytos Sutarties kopiją ir perkamoms su paslaugų teikimu susijusioms prekėms identifikuoti reikalingus duomenis pagal šios Sutarties priede pateiktas formas „Kodifikuotinų materialinių vertybių sąrašas“ ir „Informacija apie gamintoją ir tiekėją“. Teikėjas turi pateikti užpildytas ir pasirašytas formas elektroniniu pavidalu arba popierines jų kopijas (jei spec. dalyje nurodyta, kad ši sąlyga taikoma).

8.2. Pirkėjui pareikalavus, Teikėjas privalo per 5 (penkias) dienas nemokamai pateikti kodifikavimui reikalingą papildomą techninę dokumentaciją (pvz. technines charakteristikas, brėžinius, nuotraukas, katalogus, nuorodas ir pan.).
9. Sutarties nutraukimas

9.1. Ši Sutartis gali būti nutraukta:

9.1.1. raštišku Šalių susitarimu; 

9.1.2. nenugalimos jėgos aplinkybėms užtrukus ilgiau nei Specialiojoje sutarties dalyje nurodytą dienų skaičių (priklausomai nuo sutarties vykdymo specifikos, konkretus terminas nurodomas Specialiojoje dalyje gali būti nuo 14 iki 60 dienų) ir abiem Šalims nesudarius susitarimų dėl šios Sutarties pakeitimo, leidžiančių Šalims toliau vykdyti savo įsipareigojimus, kiekviena Sutarties šalis gali vienašališkai nutraukti Sutartį, pranešant apie tai kitai Sutarties šaliai raštu ne vėliau kaip prieš 7 (septynias) dienas.

9.2. Pirkėjas, ne vėliau kaip prieš 7 (septynias) dienas (jeigu Sutarties specialiojoje dalyje nenurodytas kitas terminas) raštu informavęs Teikėją turi teisę vienašališkai nutraukti Sutartį dėl esminio Sutarties pažeidimo. Esminiu Sutarties pažeidimu laikoma, jeigu:

9.2.1. Teikėjas nepradeda teikti paslaugų Sutarties specialioje dalyje nurodytu terminu; 

9.2.2. Teikėjas vėluoja teikti (arba informuoja, kad neteiks) paslaugas Sutarties specialioje dalyje nurodytu terminu/ais;

9.2.3. Teikėjas didina paslaugų kainas/įkainius, išskyrus Sutarties bendrosios dalies 2.2 punkte numatytą atvejį;

9.2.4. Teikėjas nevykdo arba netinkamai vykdo Sutarties bendrosios dalies 6 punkte numatytus garantinius įsipareigojimus;

9.2.5. Teikėjas nevykdo Sutarties bendrosios dalies 12.4 punkte numatyto įsipareigojimo (jeigu sutarties vykdymas bus užtikrintas laidavimu arba banko garantija);

9.2.6. Teikėjo suteiktos paslaugos neatitinka Sutartyje ir jos priede (-uose) nustatytų reikalavimų ir Teikėjas Sutarties specialiojoje dalyje nustatyta tvarka nepašalina suteiktų paslaugų trūkumų; 

9.2.7. Teikėjas nustatytu laiku nepateikia avansinio apmokėjimo banko garantijos, kuri galiotų ne mažiau kaip nurodyta Sutarties bendrosios dalies 4.2. punkte (jeigu pagal sutarties sąlygas numatytas avanso mokėjimas);

9.2.8. Sutarties galiojimo laikotarpiu Teikėjas yra įtraukiamas į Nepatikimų tiekėjų sąrašą;

9.2.9. Paaiškėjus, kad Teikėjas nėra patikimas ir kelia pavojų nacionaliniam saugumui.

9.3. Pirkėjas, ne vėliau kaip prieš 7 (septynias) dienas (jeigu Sutarties specialiojoje dalyje nenurodytas kitas terminas) raštu informavęs Teikėją turi teisę vienašališkai nutraukti Sutartį, jeigu Teikėjas yra likviduojamas ar kreipiamasi į teismą dėl bankroto ar restruktūrizavimo bylos iškėlimo, arba jam iškelta bankroto ar restruktūrizavimo byla, arba priimamas sprendimas dėl neteisminės bankroto procedūros pradėjimo.
9.4. Nutraukus sutartį, Teikėjas per 10 (dešimt) dienų nuo Sutarties nutraukimo dienos turi grąžinti Pirkėjui jo sumokėtą avansą (jei toks buvo sumokėtas) už prekes, kurios nebuvo pristatytos. 
10. Ginčų sprendimo tvarka

10.1. Sutartis sudaryta ir turi būti aiškinama pagal Lietuvos Respublikos teisę.

10.2. Visi tarp Sutarties Šalių kilę ginčai ar nesutarimai, susiję su Sutartimi, sprendžiami derybų būdu, o nepavykus taip išspręsti ginčo, jis bus nagrinėjamas Lietuvos Respublikos teisės aktų nustatyta tvarka Lietuvos Respublikos teismuose pagal Pirkėjo (arba jeigu Pirkėjas Lietuvos kariuomenės padalinys „pagal juridinio asmens – Lietuvos kariuomenės“) buveinės vietą.

11. Atsakomybė

11.1. Per Sutarties specialiosios dalies 7 punkte nurodytą terminą pavėlavus ištaisyti paslaugų teikimo ir/ar prekių trūkumus (jeigu teikiant paslaugas buvo pateiktos/parduotos prekės), Teikėjas moka Pirkėjui nuo 0,05 iki 0,2 % dydžio (konkretus dydis nurodomas Sutarties specialiojoje dalyje) nuo paslaugų (ir/ar prekių), kurių trūkumai neištaisyti kainos be PVM už kiekvieną uždelstą dieną/valandą (taikoma priklausomai nuo to, kaip įsipareigojimo terminas yra skaičiuojamas Sutarties specialiojoje dalyje) Šalių iš anksto sutartus minimalius nuostolius, kurių sumokėjimas neatleidžia Teikėjo nuo pareigos atlyginti Pirkėjo patirtus nuostolius Teikėjui nevykdant arba netinkamai vykdant savo įsipareigojimus, susijusius su paslaugų trūkumų šalinimų (ir/ar prekių) garantija. 

11.2. Nutraukus Sutartį dėl Sutarties bendrojoje dalyje 9.2.1, 9.2.2, 9.2.3, 9.2.4, 9.2.5, 9.2.6, (9.2.7 (jeigu pagal sutarties sąlygas numatytas avanso mokėjimas)) 9.3 punktuose ar kitų Sutarties specialiojoje dalyje išvardintų priežasčių, Teikėjas per 14 (keturiolika) dienų (skaičiuojant nuo Sutarties nutraukimo dienos) turi sumokėti Pirkėjui ne mažiau kaip 7 (septynių) % sutarties kainos be PVM (arba bendros pasiūlymo kainos) (konkretus procentinis dydis arba konkreti fiksuota suma nurodoma Sutarties specialioje dalyje) arba Šalių iš anksto sutartų minimalių nuostolių, bet ne daugiau kaip visų pagal šią Sutartį neįvykdytų įsipareigojimų kainos be PVM. Šalių iš anksto sutartų minimalių nuostolių sumokėjimas neatleidžia Teikėjo nuo pareigos atlyginti visus Pirkėjo patirtus nuostolius, Teikėjui nevykdant ar netinkamai vykdant sutartį.

11.3. Kiti sutartinės atsakomybės taikymo Teikėjui atvejai nurodyti Sutarties specialiojoje dalyje. 

11.4. Jeigu paslaugos nebuvo suteiktos arba paslaugos suteiktos nekokybiškai ir nebėra galimybių paslaugas suteikti arba ištaisyti paslaugų teikimo trūkumus, už kiekvienos tokios Sutartyje ir jos priede (-uose) nurodytos paslaugos nesuteikimą arba suteikimą su trūkumais Teikėjas moka Pirkėjui Sutarties specialiojoje dalyje nurodytą sumą Šalių iš anksto sutartų minimalių nuostolių. Šalių iš anksto sutartų minimalių nuostolių sumokėjimas neatleidžia Teikėjo nuo pareigos atlyginti visus Pirkėjo patirtus nuostolius, Teikėjui nevykdant ar netinkamai vykdant sutartį. Šalių iš anksto sutartus minimalius nuostolius Teikėjas įsipareigoja sumokėti ne vėliau kaip per sąskaitoje faktūroje ar pareikalavime nurodytą terminą 
11.5. Jeigu buvo nesuteiktos paslaugos, kurias dar galima suteikti, ar paslaugų teikimo trūkumus galima ištaisyti, Teikėjas įsipareigoja ne vėliau kaip per Specialiojoje dalyje numatytą terminą nuo Pirkėjo raštiškų pastabų ir/ar pretenzijų pateikimo suteikti nesuteiktas paslaugas arba ištaisyti paslaugų suteikimo trūkumus. Teikėjas, per nurodytą terminą nesuteikęs paslaugų arba neištaisęs jų teikimo trūkumų, moka Pirkėjui Sutarties specialiojoje dalyje nurodytą sumą/procentą nuo nesuteiktų paslaugų ar paslaugų, kurių teikimo trūkumai neištaisyti kainos be PVM Šalių iš anksto susitartų minimalių nuostolių už kiekvieną uždelstą dieną. Šalių iš anksto sutartų minimalių nuostolių sumokėjimas neatleidžia Teikėjo nuo pareigos atlyginti visus Pirkėjo patirtus nuostolius, Teikėjui nevykdant ar netinkamai vykdant sutartį. Šalių iš anksto sutartus minimalius nuostolius Teikėjas įsipareigoja sumokėti ne vėliau kaip per sąskaitoje faktūroje ar pareikalavime nurodytą terminą.
11.6. Finansavimo vėlavimas iš biudžeto yra sąlyga visiškai atleidžianti Pirkėją nuo civilinės atsakomybės ir palūkanų mokėjimo už pavėluotą atsiskaitymą.
12. Sutarties galiojimas

12.1. Sutartis įsigalioja abiem Šalims ją pasirašius ir Teikėjui pateikus Pirkėjui Sutarties įvykdymo užtikrinimo banko garantiją ar draudimo Teikėjo laidavimo raštą (sąlyga taikoma, jeigu sutarties vykdymas bus užtikrintas laidavimu arba banko garantija), užtikrinantį Sutarties bendrosios dalies 11.2 punkte nurodytos sumos sumokėjimą (Banko garantijoje ar draudimo Teikėjo laidavimo rašte garantas/laiduotojas turi įsipareigoti sumokėti Sutarties bendrosios dalies 11.2 punkte nurodytą sumą Pirkėjui nutraukus Sutartį dėl bent vienos iš 9.2.1 - 9.2.7, 9.3 punktuose ar kitų Sutarties specialiojoje dalyje išvardintų priežasčių). Garantijos ar laidavimo raštas, kuriame nurodoma, kad garantas ar laiduotojas atsako tik už tiesioginių nuostolių atlyginimą nebus priimami, kadangi turi būti įsipareigojama atlyginti konkrečią Sutarties įvykdymo užtikrinimo sumą, nurodytą sutarties 11.2 punkte) (jeigu sutarties vykdymas bus užtikrintas laidavimu arba banko garantija).

12.2. Garantas/laiduotojas turi neatšaukiamai ir besąlygiškai įsipareigoti ne vėliau kaip per 14 (keturiolika) dienų nuo raštiško pranešimo, patvirtinančio Sutarties nutraukimą dėl Sutartyje numatytų pagrindų esant Teikėjo kaltei, įvykdyti prievolę ir sumokėti įsipareigotą sumą, pinigus pervedant į Pirkėjo sąskaitą (jeigu sutarties vykdymas bus užtikrintas laidavimu arba banko garantija).

12.3. Teikėjas ne vėliau kaip per 5 (penkias) darbo dienas po Sutarties pasirašymo pateikia Pirkėjui Sutarties bendrosios dalies 12.1 punkte nurodytą Sutarties įvykdymo užtikrinimo banko garantiją arba draudimo Teikėjo laidavimo raštą, kuris galiotų dviem mėnesiais ilgiau nei Sutarties specialiojoje dalyje nurodytas paslaugų teikimo terminas ar Sutarties galiojimo terminas. Teikėjas taip pat turi pateikti patvirtinimą iš draudimo Teikėjo (apmokėjimą įrodantį dokumentą ar pan.), kad laidavimo raštas yra galiojantis (jeigu sutarties vykdymas bus užtikrintas laidavimu). Sutarties įvykdymo užtikrinimo banko garantijoje arba draudimo Teikėjo laidavimo rašte nurodytos sumos  sumokėjimas (jeigu sutarties vykdymas bus užtikrintas laidavimu arba banko garantija) neturi būti siejamas su visišku Pirkėjo patirtų nuostolių atlyginimu ir neatleidžia Teikėjo nuo pareigos juos atlyginti pilnai. 
12.4. Jei sutarties vykdymo metu sutarties įvykdymo užtikrinimą išdavęs juridinis asmuo (bankas ar draudimo Teikėjas) negali įvykdyti savo įsipareigojimų (sustabdoma veikla, paskelbiamas moratoriumas ir pan.), Teikėjas per 10 (dešimt) dienų pateikia naują Sutarties vykdymo užtikrinimą, tokiomis pačiomis sąlygomis kaip ir ankstesnysis. Jei Teikėjas nepateikia naujo sutarties įvykdymo užtikrinimo, Pirkėjas turi teisę nutraukti Sutartį, Sutarties bendrosios dalies 9.2.5 punkte nustatyta tvarka.

12.5. Sutarties įvykdymo užtikrinimas grąžinamas per 10 (dešimt) dienų nuo šio užtikrinimo galiojimo termino pabaigos Teikėjui pateikus raštišką prašymą (jeigu sutarties vykdymas bus užtikrintas laidavimu arba banko garantija). 

12.6. Sutarties sąlygos pirkimo sutarties galiojimo laikotarpiu negali būti keičiamos, išskyrus tokias Sutarties sąlygas, kurias pakeitus nebūtų pažeisti Viešųjų pirkimų įstatymo 3 straipsnyje /Viešųjų pirkimų, atliekamų gynybos ir saugumo srityje įstatymo 6 straipsnyje nustatyti principai ir tikslai bei tokiems Sutarties sąlygų pakeitimams yra gautas Viešųjų pirkimų tarnybos sutikimas (kai sutikimo gavimas yra privalomas pagal įstatymus). Sutarties sąlygų keitimu nebus laikomas Sutarties sąlygų koregavimas joje numatytomis aplinkybėmis, jei šios aplinkybės nustatytos aiškiai ir nedviprasmiškai bei buvo pateiktos pirkimo dokumentuose.

12.7. Sutarties galiojimo metu Šalims pastebėjus techninio apsirikimo, rašybos klaidų (netinkamai perkeltos nuostatos iš pasiūlymo ar pirkimo sąlygų ir kt.), pasikeitus Sutartyje nurodytiems už Sutarties vykdymą atsakingiems asmenims ar Sutarties Šalių rekvizitams, Sutarties Šalys raštišku susitarimu gali patikslinti Sutarties sąlygas nesikreipiant į Viešųjų pirkimų tarnybą. Toks sutarties sąlygų patikslinimas nebus laikomas Sutarties sąlygų keitimu.

12.8. Sutartis gali būti pratęsta Sutarties Specialiojoje dalyje nustatytomis sąlygomis.

12.9. Sutarties specialiojoje dalyje numatyta Sutarties galiojimo termino pabaiga nereiškia Šalių prievolių pagal Sutartį pabaigos ir neatleidžia Šalių nuo civilinės atsakomybės už Sutarties pažeidimą.

13. Susirašinėjimas

13.1. Pirkėjo ir Teikėjo vienas kitam siunčiami pranešimai lietuvių/anglų (taikoma, jeigu sutartis sudaroma anglų kalba) kalba turi būti raštiški. Šalių viena kitai siunčiami pranešimai turi būti siunčiami paštu, elektroniniu paštu, faksu arba įteikiami asmeniškai. Pranešimai turi būti siunčiami Sutarties specialiojoje dalyje Šalių rekvizituose nurodytais adresais, numeriais. Jei siuntėjui reikia gavimo patvirtinimo, jis nurodo tokį reikalavimą pranešime. Jei yra nustatytas atsakymo į raštišką pranešimą gavimo terminas, siuntėjas pranešime turėtų nurodyti reikalavimą patvirtinti raštiško pranešimo gavimą.

13.2. Šalys įsipareigoja ne vėliau kaip per 3 (tris) darbo dienas raštu viena kitai pranešti apie Sutarties specialiojoje dalyje nurodytų Šalies rekvizitų pasikeitimą. Sutarties Šalis nepranešusi apie savo rekvizitų pasikeitimą laiku, negali reikšti pretenzijų dėl kitos Šalies veiksmų, atliktų vadovaujantis Sutartyje pateiktais Šalies rekvizitais.

14. Konfidencialumas

14.1. Šalys privalo užtikrinti, kad informacija, kurią jos perduoda viena kitai, bus naudojama tik vykdant Sutartį ir nebus naudojama tokiu būdu, kuris pakenktų informaciją perdavusiai Šaliai. 

14.2. Šalys įsipareigoja užtikrinti visos joms žinomos ir (ar) patikėtos informacijos slaptumą Sutarties galiojimo metu ir pasibaigus Sutarties galiojimo laikotarpiui ar ją nutraukus.

14.3. Teikėjas įsipareigoja be Pirkėjo išankstinio rašytinio sutikimo nenaudoti Pirkėjo jam pateiktos informacijos nei savo, nei bet kokių trečiųjų asmenų naudai, neatskleisti tokios informacijos kitiems asmenims, išskyrus Lietuvos Respublikos teisės aktų numatytus atvejus. 

15. Baigiamosios nuostatos

15.1. Sutartis sudaryta lietuvių/anglų/lietuvių ir anglų kalba dviem/keturiais egzemplioriais (po vieną/du kiekvienai Šaliai) (taikoma priklausomai nuo to kokiomis kalbomis bus sudaroma sutartis). Abu tekstai autentiški ir turi vienodą teisinę galią. Atsiradus neatitikimams tarp tekstų lietuvių ir anglų kalbomis, pirmenybė teikiama tekstui anglų kalba (taikoma, jeigu sutartis sudaroma su užsienio tiekėju lietuvių ir anglų kalba).

15.2. Šią sutartį sudaro Sutarties bendroji ir specialioji dalys bei sutarties priedas (-ai). Visi šios Sutarties priedai yra neatskiriama Sutarties dalis. 

15.3. Nė viena iš Šalių neturi teisės perduoti trečiajam asmeniui teisių ir įsipareigojimų pagal šią Sutartį be išankstinio raštiško kitos Šalies sutikimo.

15.4. Pažeidęs šios sutarties dalies 15.3 punkte nurodytą įpareigojimą Teikėjas moka Pirkėjui 5 proc. sutarties/pasiūlymo kainos be PVM dydžio šalių iš anksto sutartų minimalių nuostolių sumą, jeigu sutarties Specialiojoje dalyje nenustatyta kitaip.

15.5. Teikėjas garantuoja, kad turi visas Sutarties įvykdymui reikalingas licencijas. Teikėjas įsipareigoja atlyginti Pirkėjui nuostolius, jeigu Pirkėjui būtų pateikta pretenzijų ar iškelta bylų dėl patentų ar licencijų pažeidimų, kylančių iš Sutarties ar padarytų ją vykdant. 

15.6. Sutarties Šalys patvirtina, kad sudarydamos Sutartį neviršijo ir nepažeidė savo kompetencijos (įstatų, nuostatų, statuto, jokio Sutarties šalies valdymo organo (savininko, steigėjo ar kito kompetentingo subjekto) nutarimo, sprendimo, įsakymo, jokio privalomo teisės akto (taip pat ir lokalinio, individualaus), sandorio, teismo sprendimo (nutarties, nutarimo) ar kt.).

15.7. Sutarties vykdymas gali būti aiškinamas Šalių raštišku sutarimu nekeičiant sutarties sąlygų.

15.8. Subtiekėjo (-ų)/subteikėjo pavadinimas, jo (-ų) vykdomų sutartinių įsipareigojimų dalis yra nurodyti Sutarties specialiojoje dalyje.

15.9. Sutartyje nustatyto subtiekėjo (-ų)/subteikėjo (-ų) pakeitimas kitu subtiekėju (-ais)/ subteikėju (-ais) įforminamas rašytiniu Sutarties pakeitimu (taikoma, jei Teikėjas juos numato pasitelkti).

15.10. Teikėjo paskirtas asmuo/asmenys, kurie atstovauja Teikėjui, priiminėja ir tvirtina Pirkėjo teikiamus užsakymus, atsakingas už teikiamų paslaugų kokybę, dalyvauja susitikimuose su Pirkėju ir atlieka kitus veiksmus, būtinus tinkamam šios Sutarties vykdymui yra nurodyti Sutarties specialiojoje dalyje. 

15.11. Pirkėjo paskirtas asmuo/asmenys, kurie atstovauja Pirkėjui, teikia Teikėjui užsakymus, dalyvauja susitikimuose su Teikėju ir atlieka kitus veiksmus, būtinus tinkamam šios Sutarties vykdymui, yra nurodyti Sutarties specialiojoje dalyje. 

